জানা যায়, সরকারি চাকরিতে আবেদন করতে হলে ১০০ টাকা থেকে শুরু করে পদভেদে ৭০০ টাকা পর্যন্ত আবেদন ফি জমা দিতে হয়। কিছু কিছু চাকরিতে দিতে হয় তারও বেশি। প্রতিমাসে নিয়োগ পরীক্ষার জন্য একাধিক আবেদন করতে হয়। ফলে প্রতি মাসেই চাকরির আবেদনের ক্ষেত্রে প্রার্থীদের এক থেকে দুই হাজার টাকা খরচ করতে হয়। তাছাড়া পরীক্ষা দেয়ার ক্ষেত্রেও রয়েছে বেশ খরচ। চাকরির জন্য নিয়মিত যারা আবেদন করেন, তারা বলছেন, এটা এক ধরনের বাড়তি চাপ। একই সঙ্গে অনেক ক্ষেত্রে হতাশার কারণ।